**Пресс-релиз.**

**Серік Төлбасов Қоры Шымкент қаласы әкімдігінің спорт алаңдарын салу жобасын қолдау мақсатында 100 000 000 теңгеден астам қаржы бөлді.**

**2021 жылғы 25 мамырда Шымкент қаласында екі көпфункционалды спорт алаңының салтанатты ашылу рәсімі өтті, оған Шымкент қаласының әкімі Мұрат Дүйсенбекұлы Әйтенов және Түркістан облысының танымал меценаты Серік Қарабекұлы Төлбасов қатысты. Енді айналадағы үйлердің балалары мен жастары заманауи, жайлы және қауіпсіз жағдайда спортпен шұғылдануға мүмкіндік алды.**

Қазақстан жастарының салауатты өмір салты мен интеллектуалды дамуына қолдау көрсетуді мақсат еткен Төлбасов қоры республиканың МЕМСТ талаптарына сәйкес келетін бірнеше спорттық алаңдардың құрылысына 100 000 000 теңге берді.

Жаңа спорттық аймақтар Шымкент қаласының әкімдігі Әл-Фараби ауданында бөлген аула аумақтарының жер учаскелерінде халықтың тұратын жеріне жақын орналасатын болады. Жоба бойынша мердігерлер ретінде үлкен жұмыс тәжірибесі бар екі қазақстандық құрылыс компаниясы таңдалды – «Ферротекс» ЖШС және «Барс» ЖШС.

Жаңа спорт объектілері 50 ш.м. дейін workout аймағымен жабдықталған, бұл бір мезгілде бірнеше спорт түрлерімен (фитнес, волейбол, баскетбол, кіші футбол) айналысуға мүмкіндік береді, кез келген ауа райында қолдануға ыңғайлы болу үшін қорғаныш қоршаулары және заманауи еден жабыны бар.

«Қаланың 1 061 000 тұрғынының 300 000-ға жуығы дене шынықтырумен айналысады. Біздің мақсатымыз – 2021 жылдың соңына қарай халықтың 31% - ын спортқа тарту, яғни тағы 40 000 адамға спорт алаңдарының қолжетімділігін қамтамасыз ету. Сондықтан біз 100 заманауи спорт нысанының құрылысы бойынша әлеуметтік жоба әзірлеп, меценаттарды қолдау көрсетуге шақырдық. Серік Төлбасовтың жеке қоры біздің ұсынысымызға алғашқылардың бірі болып үн қосты,» - деп атап өтті Шымкент қаласының әкімі Мұрат Дүйсенбекұлы Әйтенов.

«Менің үйіме айналған қаладағы бұл жобаның мен үшін маңызы ерекше. Қазақстанның туында екі қанатын кең жайған қалықтаған бүркіт бейнеленген. Меніңше, бұл біздің жас ұрпағымызды сипаттайды. Бір қанат – ұлттың саулығы, ал екінші қанат – оның зияткерлік әлеуетін дамыту. Жастардың денсаулығы – еліміздің табысты болашағының міндетті шарттарының бірі. Екінші шарт-білім беру. Мен қамқоршысы болып табылатын IQanat қоры ауылдық жерлердегі дарынды балаларға Қазақстанда да, шетелде де лайықты білім алуға қолдау көрсетеді,» - деп бөлісті Серік Төлбасов.

Барлық сұрақтар бойынша TS компаниялар тобының баспасөз қызметіне хабарласыңыз info@tspm.kz +77014003393